text: আ. লীগ নেতার মামলায় যুবদল নেতা গ্রেপ্তার | 960272 | কালের কণ্ঠ | kalerkantho
  নওগাঁর ধামইরহাট উপজেলা আওয়ামী লীগের সভাপতির করা ডিজিটাল নিরাপত্তা আইনের মামলায় উপজেলা যুবদলের আহ্বায়ক মো. তহিদুল ইসলামকে গ্রেপ্তার করেছে পুলিশ। গত রবিবার সন্ধ্যার দিকে উপজেলার খেলনা ইউনিয়নের রসপুর বাজার থেকে তাঁকে গ্রেপ্তার করা হয়। তহিদুল ইসলাম রসপুর গ্রামের মৃত নমির উদ্দিনের ছেলে।
  গত ২১ সেপ্টেম্বর তহিদুল ইসলামের ফেসবুক আইডিতে উপজেলা আওয়ামী লীগের সভাপতি সাবেক উপজেলা চেয়ারম্যান মো. দেলদার হোসেন এবং তাঁর ছোট ভাই খেলনা ইউনিয়ন পরিষদের চেয়ারম্যান মো. আব্দুস ছালামকে নিয়ে একটি প্রতিবেদন শেয়ার করা হয়।